Christoph Schönborn

Christoph Maria Michael Hugo Damian Peter Adalbert Schönborn (Skalka gaztelua, Vlastislav, 1945eko urtarrilaren 22a) austriar kardinala da, Vienako artzapezpiku ohia.

Schönborn etxeko kidea da. Germaniako Erromatar Inperio Santuko aristokraziaren familia honetako kideak printze-apezpikuak, kardinalak eta printze-hautesleak izan ziren. Familia 1945ean joan zen Bohemiatik.

Christoph Schönborn 1963an sartu zen Predikarien Ordenan. Teologia ikasi zuen Parisen, eta filosofia eta psikologia Bornheim-Walberbergen eta Vienan.

1970ean apaiz ordenatu zuten eta 1995ean Vienako artzapezpiku izendatu zuten. 1998tik kardinala da, eta 2005eko eta 2013ko konklabeetan parte hartu zuen. Austriako Urrezko Ardi-larruaren Ordenako kapilaua da.

Kategoria:Bohemiarrak
Kategoria:Domingotarrak
Kategoria:Austriako kardinalak
Kategoria:Joan Paulo II.ak izendatutako apezpikuak
Kategoria:Joan Paulo II.ak sortutako kardinalak